Решение на Първоинстанционния съд (седми състав) от 6 октомври 2009 г. — FAB/Комисия
(Дело T-8/06)
„Държавни помощи — Цифрова наземна телевизия — Помощ, предоставена от германските власти на радиотелевизионните оператори, които използват мрежата на цифрова наземна телевизия (DVB‑T) в провинция Берлин-Бранденбург — Решение, с което помощта се обявява за несъвместима с общия пазар и се нарежда нейното възстановяване — Жалба за отмяна — Понятие за държавна помощ — Държавни ресурси — Компенсация, представляваща насрещната престация на задълженията за обществена услуга — Помощ за насърчаване на културата — Оправдани правни очаквания“
1.                     Помощи, предоставяни от държавите — Понятие — Помощ, предоставена на частни радиотелевизионни оператори, за да се улесни преминаването към цифрова наземна телевизия, без откриване на тръжна процедура за възлагане на обществена поръчка и без покана за представяне на предложения — Включване (член 87, параграф 1 ЕО) (вж. точки 48—58)
2.                     Конкуренция — Предприятия, които са натоварени с функцията да оказват услуги от общ икономически интерес — Определяне на услугите от общ икономически интерес (член 86, параграф 2 ЕО) (вж. точки 63 и 64)
3.                     Помощи, предоставяни от държавите — Забрана — Дерогации — Право на преценка на Комисията — Съдебен контрол (член 87, параграф 3 ЕО) (вж. точки 77 и 78)
4.                     Помощи, предоставяни от държавите — Възстановяване на неправомерна помощ — Евентуални оправдани правни очаквания на получателя (член 88 ЕО) (вж. точки 92 и 93)
Предмет
Искане за отмяна на Решение 2006/513/ЕО на Комисията от 9 ноември 2005 г. относно държавна помощ, приведена в действие от Федерална република Германия в полза на въвеждането на цифрова наземна телевизия (DVB‑T) в провинцията Берлин-Бранденбург (ОВ L 200, 2006 г., стр. 14)
Диспозитив
1)
Отхвърля жалбата.
2)
Осъжда FAB Fernsehen aus Berlin GmbH да заплати съдебните разноски.